
ΘΕΜΑ:    Έγκριση τοπικού θεματικού δικτύου Περιβαλλοντικής Εκπαίδευσης

Στο πλαίσιο των δράσεων της Περιβαλλοντικής Εκπαίδευσης της Διεύθυνσής μας, εγκρίνεται η δημιουργία τοπικού θεματικού δικτύου με θέμα: «Περιβαλλοντικό – Πολιτισμικό μονοπάτι: Ακτογραμμή Ραμνούς- Βραυρών».

Συντονιστές του δικτύου είναι οι Υπεύθυνοι Περιβαλλοντικής Εκπαίδευσης της Δ/νσης Δ/θμιας Εκπ/σης Ανατ. Αττικής κ. Ευαγγελία Αγγελίδου Βιολόγος και κ.Ελένη Κρητικού, Χημικός.
Στο δίκτυο μπορούν να συμμετέχουν εκπαιδευτικοί που υπηρετούν στη Δ/νση Δ/θμιας Εκπ/σης Ανατολ. Αττικής, υλοποιούν ή ενδιαφέρονται να υλοποιήσουν προγράμματα ΠΕ σχετικά με το αντικείμενο του δικτύου. 


Θέμα: Πρόταση για τη δημιουργία τοπικού θεματικού δικτύου Περιβαλλοντικής Εκπαίδευσης

Περιβαλλοντικό–Πολιτισμικό μονοπάτι:Ακτογραμμή Ραμνούς-Βραυρών:
Δίκτυο Σχινιά

Το εν λόγω δίκτυο κρίνεται σκόπιμο να δημιουργηθεί για τους παρακάτω λόγους

- Η ακτογραμμή Ραμνούς - Μαραθώνας - Νέα Μάκρη - Άρτεμις – Βραυρών, παρουσιάζει ιδιαίτερο ενδιαφέρον λόγω του εξαιρετικού φυσικού και  αρχαιολογικού πλούτου της  (Εθνικό πάρκο Σχινιά, έλος, ρέματα, θάλασσα, Μουσείο Μαραθώνα, Μακαρία πηγή, Ιερό Αρτέμιδος, Ίσιδος, κ.ά.). Το δίκτυο μπορεί να συμβάλει στη μελέτη της περιοχής ως ενότητας, στην ανάδειξη του πλούτου της (οικολογικού, ιστορικού, πολιτιστικού) και την προβολή της.

- Στην περιοχή έχει εγκριθεί η δημιουργία Κέντρου Περιβαλλοντικής Εκπαίδευσης από το ΥΠΕΠΘ. Το έργο του εν λόγω ΚΠΕ θα μπορούσε να υποστηριχθεί και να ενισχυθεί από το θεματικό δίκτυο.  

- Οι μαθητές των σχολείων της ακτογραμμής, αλλά και οι μαθητές άλλων σχολείων της Αττικής καθώς και το κοινό που επισκέπτεται την περιοχή, μέσω του δικτύου θα μπορούσαν να γνωρίσουν καλύτερα τα ιδιαίτερα χαρακτηριστικά  της περιοχής. 

Ενδεικτικοί στόχοι του δικτύου είναι οι παρακάτω:

-Υλοποίηση σχολικών προγραμμάτων Περιβαλλοντικής Εκπαίδευσης με θέματα σχετικά με το αντικείμενο του δικτύου

- Οργανωμένη επιστημονική, μεθοδολογική και παιδαγωγική στήριξη των συμμετεχόντων εκπαιδευτικών 

- Μελέτη της περιοχής εκ μέρους των εκπαιδευτικών και μαθητών μέσα από μία λογική η οποία λαμβάνει υπόψη της τις οικολογικές διαστάσεις της περιοχής, τα αρχαιολογικά / ιστορικά στοιχεία, τις πολιτισμικές επιρροές, τις κοινωνικές αντιλήψεις και τις οικονομικές προοπτικές 

- Ανάπτυξη επικοινωνιακού πλαισίου μεταξύ μαθητών και εκπαιδευτικών διαφορετικών σχολείων της περιοχής

- Ανταλλαγή εμπειριών και απόψεων σε θέματα σχετικά με το αντικείμενο του δικτύου

- Ανάδειξη των ιδιαιτεροτήτων και του πλούτου της περιοχής 
-  Ανάληψη δράσεων προστασίας του περιβάλλοντος, κ.ά.

Συντονιστές του δικτύου: Υπεύθυνοι ΠΕ της Δ/νσης Δ/θμιας Εκπ/σης Ανατ. Αττικής

Χρόνος λειτουργίας του δικτύου: Το δίκτυο σχεδιάζεται να λειτουργήσει περίπου  για 3-5 σχολικά έτη.  

Ενδεικτικές δράσεις του δικτύου
Α' φάση: Προετοιμασία 

- Ανίχνευση και εντοπισμός των σχολείων της περιοχής που ενδιαφέρονται να συμμετάσχουν στο δίκτυο 
- Συναντήσεις των συντονιστών του δικτύου με τους συμμετέχοντες στο δίκτυο εκπαιδευτικούς με στόχο την επικοινωνία, την ανταλλαγή απόψεων, τη διατύπωση συγκεκριμένων μεθοδολογικών προτάσεων και το σχεδιασμό δράσεων
- Διερεύνηση και εντοπισμός εκ μέρους των συντονιστών του δικτύου πιθανών συνεργασιών με ειδικούς επιστήμονες, φορείς, κ.ά. 

- Ανάπτυξη συνεργασιών εκ μέρους των συντονιστών του δικτύου με φορείς και ειδικούς
- Πραγματοποίηση επισκέψεων μελέτης στο πεδίο με στόχο την ενημέρωση και τη γνωριμία  των συμμετεχόντων εκπαιδευτικών με την υπό μελέτη περιοχή. 
- Οργανωμένες ενημερωτικές συναντήσεις των εκπαιδευτικών με φορείς και ειδικούς
Β' φάση: Εφαρμογή 

-Συγκρότηση των περιβαλλοντικών ομάδων των σχολείων

-Διερεύνηση της περιοχής και εντοπισμός αξιόλογων φυσικών, αρχαιολογικών και πολιτισμικών στοιχείων από περιβαλλοντικές ομάδες των σχολείων που συμμετέχουν στο δίκτυο προκειμένου οι μαθητές να γνωρίσουν την περιοχή τους και να ανακαλύψουν τον κρυμμένο πλούτο της.

-Συγκέντρωση δεδομένων, μέσα από επιτόπιες παρατηρήσεις, βιβλιογραφική έρευνα επαφές με ειδικούς και φορείς, κ.ά.

-Επεξεργασία των δεδομένων

-Συνάντηση των περιβαλλοντικών ομάδων με στόχο την παρουσίαση των προγραμμάτων και την ανταλλαγή εμπειριών

Γ' φάση: Παραγωγή εκπαιδευτικού υλικού και αποτύπωση εναλλακτικών διαδρομών

-Επεξεργασία του υλικού που συγκεντρώνεται από την υλοποίηση των προγραμμάτων των σχολείων 

-Αποτύπωση των βασικών σημείων και χάραξη εναλλακτικών διαδρομών (μονοπάτια  για μαθητές ή και για κοινό) 

- Παραγωγή - δημιουργία σχετικού εκπαιδευτικού ενημερωτικού υλικού (χάρτες, μπροσούρες με αναφορές στα πλέον σημαντικά σημεία, φύλλα προτεινόμενων δραστηριοτήτων).


[image: image1]






Αρ. Πρωτ: 2216





Γέρακας, 9/3/2007








Ο Διευθυντής της Δ/νσης Δ/θμιας Εκπ/σης Ανατ. Αττικής








Απόστολος Κ. Παπακωνσταντίνου

